Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: 2. melléklet az 1/2010. (I. 8.) KHEM rendelethez
Paragraph Index: 1035

2. A mért adatok feljegyzése és felvétele a jelentésbe (1. táblázat) A megállási próbánál a vízhez viszonyított kezdeti sebességet kell elsõként megállapítani. Ez megtehetõ a parton elhelyezett két jelölõtábla közötti út megtételéhez szükséges idõ lemérésével. Folyóvízben végrehajtott próba esetén figyelemmel kell lenni az átlagos áramlási sebességre. A megállási próba az „állj” paranccsal veszi kezdetét, amelynek a parton elhelyezett jelölõtábla melletti elhaladásakor kell elhangzania. A parton elhelyezett jelölõtábla melletti elhaladást a jelölõtáblának a hajó hosszanti tengelyére merõleges vonalban lévõ helyzetében kell megtörténtnek venni, és ennek idõpontját kell feljegyezni. Hasonló módon kell megállapítani a parton elhelyezett további jelölõtáblák melletti elhaladást a megállási próba során, és a jelentésben fel kell tüntetni az egyes jelölõtáblák elérésének idõpontját. Ha lehetséges, a mért értékeket 50 méteres intervallumonként kell feljegyezni. Minden egyes esetben meg kell rögzíteni kell azt az idõpontot, amikor a hajó eléri a B és a C pontot, valamint – ha lehetséges – a D és az E pontot, és e pontokban meg kell becsülni a hajó, illetõleg a kötelék helyzetét. A motor fordulatszámával kapcsolatos adatokat nem kell feltüntetni a jelentésben, de a legkisebb elõremeneti sebesség pontosabb betartása érdekében folyamatosan figyelemmel kell lennünk a motor üzemállapotára is.

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes